proxectonos/corpus_dominio_legal_administrativo_tmp huggingface dataset:
DECRETO 205/2012, do 25 de outubro, polo que se dispón que cese Juan Carlos Fernández Fasero como director da Axencia Galega das Industrias Culturais.
Consellería de Cultura, Educación e Ordenación Universitaria — II. Autoridades e persoal — 26/10/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e do artigo 20 do Decreto 150/2012, do 12 de xullo, polo que se aproba o Estatuto da Axencia Galega das Industrias Culturais, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e cinco de outubro de dous mil doce,
Que cese Juan Carlos Fernández Fasero como director da Axencia Galega das Industrias Culturais, agradecéndolle os servizos prestados.
Santiago de Compostela, vinte e cinco de outubro de dous mil doce
ORDE do 11 de outubro de 2012 pola que se incrementa a dotación orzamentaria da Orde do 25 de xaneiro de 2012 pola que se regula a aplicación dos pagamentos directos á agricultura e á gandaría, e das axudas ao desenvolvemento rural para a utilización sustentable das terras agrícolas no ano 2012.
Consellería do Medio Rural e do Mar — III. Outras disposicións — 25/10/2012

A Orde da Consellería do Medio Rural e do Mar do 25 de xaneiro de 2012 (DOG núm. 21, do 31 de xaneiro) regula o procedemento para a solicitude, tramitación e concesión, para o ano 2012, das axudas previstas dentro do réxime do pagamento único e doutros réximes de axuda directa á agricultura e a gandaría, e das axudas ao desenvolvemento rural para a utilización sustentable das terras agrícolas no ano 2012.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, e posto que a dotación inicial resulta insuficiente, foi autorizado o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título II da Orde do 25 de xaneiro de 2012 (DOG núm. 21, do 31 de xaneiro), conforme a disposición adicional primeira, parágrafo 1, alínea a) da dita orde, increméntase no importe de 118.040.430,34 euros, e con cargo á aplicación 13.80.713F.779.1, primas gandeiras, dos orzamentos da Comunidade Autónoma de Galicia para 2012.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 25 de xaneiro de 2012 (DOG núm. 21, do 31 de xaneiro).
Disposición derradeira única
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 11 de outubro de 2012
RESOLUCIÓN do 11 de outubro de 2012 pola que se ordena publicar a decisión do xurado do Premio Elías Valiña ao esforzo revitalizador e promocional do Camiño de Santiago.
Consellería de Cultura, Educación e Ordenación Universitaria — III. Outras disposicións — 25/10/2012

Á vista da proposta da Dirección Xeral de Patrimonio Cultural, sobre a convocatoria do Premio Elías Valiña 2012 pola Orde do 29 de maio de 2012, ao esforzo revitalizador e promocional dos camiños de Santiago e estando conforme esta con todos os seus termos,
1. Conceder o XVII Premio Elías Valiña ao esforzo revitalizador e promocional dos camiños de Santiago á entidade Asociación de Amigos del Camino de Santiago del Bierzo.
2. Ordenar a notificación desta resolución ao interesado e a súa publicación no
Diario Oficial de Galicia
e na páxina web da Consellería de Cultura, Educación e Ordenación Universitaria.
Santiago de Compostela, 11 de outubro de 2012
RESOLUCIÓN do 4 de outubro de 2012, do secretario xeral de Medio Rural e Montes, pola que se establece a data de inicio das autorizacións de cortas de especies sensibles ao nematodo do piñeiro (Bursaphelenchus xylophilus) na zona demarcada das Neves.
Consellería do Medio Rural e do Mar — III. Outras disposicións — 11/10/2012

Desde o ano 1999 véñense realizando prospeccións e controis para evitar a entrada na nosa Comunidade Autónoma da praga coñecida como nematodo da madeira do piñeiro (NMP), que está causada polo organismo de corentena Bursaphelenchus xylophilus (Steiner et Buhrer) Nickle et al. e presente en Portugal desde ese mesmo ano.
Esta praga que se propaga mediante o insecto vector Monochamus galloprovincialis é obxecto, ademais, dunha vixilancia extrema polas autoridades nacionais e comunitarias para evitar que se expanda polo resto do territorio nacional, impoñendo ás zonas afectadas unhas medidas drásticas de erradicación.
A finais do ano 2010 confirmouse a presenza do nematodo nunha masa forestal do termo municipal das Neves (Pontevedra).
En consecuencia co anteriormente exposto, a Consellería do Medio Rural publicou, logo dunha primeira resolución en que declaraba o foco, o Decreto 10/2011, do 28 de xaneiro (DOG nº 24, do 4 de febreiro), polo que se declara de utilidade pública a erradicación do organismo de corentena do nematodo do piñeiro Bursaphelenchus xylophilus (Steiner et Buhrer) Nickle et al. e se ordenan as medidas para evitar a súa propagación.
Neste decreto establécese unha área demarcada nun raio de 20 km ao redor do punto en que se detectou o nematodo, na cal se tomarán as medidas necesarias para evitar a súa dispersión.
Unha das medidas recollidas no número 2 do artigo 5 do dito decreto é que as autorizacións de cortas na área demarcada están suxeitas a unha autorización especial («autorización de corta para zona demarcada de corentena fitosanitaria»).
O 29 de marzo de 2012 publicouse no DOG a Orde do 22 de marzo de 2012 pola que se establecen medidas sobre a sanidade vexetal nunha área demarcada polo organismo de corentena Bursaphelenchus xylophilus, na cal se especifica que os períodos nos cales se permitirán as cortas na zona demarcada serán autorizados polo secretario xeral de Medio Rural e Montes, logo de consultados os informes técnicos e científicos do seguimento sobre os voos do insecto vector.
Tendo en conta os informes técnicos e científicos consultados sobre o seguimento dos voos do vector Monochamus galloprovincialis e do foco, así como das condicións meteorolóxicas,
Declarar como data de inicio das autorizacións de cortas de especies sensibles ao nematodo do piñeiro dentro da zona demarcada das Neves o 15 de outubro de 2012.
Santiago de Compostela, 4 de outubro de 2012
RESOLUCIÓN do 28 de setembro de 2012 pola que se ordena a publicación do acordo do Consello da Xunta de Galicia do 27 de setembro de 2012 polo que se aproba o Plan territorial de continxencias por contaminación mariña accidental da Comunidade Autónoma de Galicia.
Consellería do Medio Rural e do Mar — III. Outras disposicións — 02/10/2012

O Plan territorial de continxencias por contaminación mariña accidental da Comunidade Autónoma de Galicia (Camgal) elabórase para cumprir coas directrices establecidas no Plan nacional de continxencias por contaminación mariña accidental aprobado pola Orde do Ministerio de Fomento do 23 de febreiro de 2001, e segundo o descrito no Decreto 155/2012, do 5 de xullo, polo que se regula a estrutura e organización do Plan territorial de continxencias por contaminación mariña accidental da Comunidade Autónoma de Galicia. Este plan é, pois, de obrigada redacción por parte da Comunidade Autónoma de Galicia, para incardinar a súa actuación no plan nacional, tendo en conta o Convenio de colaboración entre a Comunidade Autónoma de Galicia e o Ministerio de Fomento en materia de salvamento, loita contra a contaminación mariña e seguridade no ámbito pesqueiro.
Este plan ten por obxecto obter a máxima protección para as persoas, o ambiente e os bens que resulten ou poidan resultar afectados en calquera continxencia derivada dun episodio de contaminación mariña accidental.
Con base no exposto, o plan foi aprobado polo Consello da Xunta de Galicia na súa reunión do 27 de setembro de 2012, polo que
Facer público o acordo do Consello da Xunta de Galicia, adoptado na súa reunión do día 27 de setembro de 2012, que a continuación se transcribe:
«Aprobar o Plan territorial de continxencias por contaminación mariña accidental da Comunidade Autónoma de Galicia, que se atopa dispoñible no seguinte enlace:
www.intecmar.org/planCamgal».
Santiago de Compostela, 28 de setembro de 2012
ACORDO do 30 de setembro de 2012 sobre distribución de espazos electorais gratuítos de propaganda electoral en medios de comunicación de titularidade pública, en relación coas eleccións ao Parlamento de Galicia do 21 de outubro de 2012.
Xunta Electoral de Galicia — III. Outras disposicións — 01/10/2012

A Xunta Electoral de Galicia, na sesión do día 30 de setembro de 2012, prestou a súa aprobación á proposta elevada pola Comisión de Control Electoral e a distribución dos espazos gratuítos de propaganda electoral nos seus propios termos nos medios de comunicación de titularidade pública, autonómica e estatal.
– Autonómica: Televisión Galega e Radio Galega (artigo 29 da Lei 8/1985, do 13 de agosto, de eleccións ao Parlamento de Galicia).
– Estatal: Televisión Española en Galicia e Radio Nacional de España en Galicia (artigo 64 da Lei orgánica 5/1985, do 19 de xuño, de réxime electoral xeral).
O acordo adoptado ponse de manifesto na Secretaría da Xunta Electoral de Galicia, en horario de rexistro, para exame e consulta, ata as 17.00 horas do luns, día 1 de outubro de 2012.
Contra o acordo de distribución, os representantes xerais das entidades políticas concorrentes ás eleccións ao Parlamento de Galicia que se consideren afectadas poderán interpoñer recurso de alzada perante a Xunta Electoral Central, o cal deberá presentarse ante a Xunta Electoral de Galicia dentro do mesmo prazo, o correspondente ao da posta de manifesto do expediente, e tramitarase conforme o procedemento establecido no artigo 21 da Lei orgánica 5/1985, do 19 de xuño, de réxime electoral xeral, e na Instrución da Xunta Electoral Central 11/2007, do 27 de setembro.
O que se publica no
Diario Oficial de Galicia
en virtude do disposto no artigo 18.6 da Lei orgánica 5/1985, do 19 de xuño, de réxime electoral xeral.
A Coruña, 30 de setembro de 2012
ACORDO do 30 de setembro de 2012 polo que se toma coñecemento dos plans de cobertura informativa da corporación RTVE e da CRTVG para as eleccións ao Parlamento de Galicia do 21 de outubro de 2012.
Xunta Electoral de Galicia — III. Outras disposicións — 01/10/2012

A Xunta Electoral de Galicia, na súa sesión do día 30 de setembro de 2012, tomou coñecemento dos plans de cobertura informativa elaborados pola corporación RTVE e a CRTVG para as eleccións ao Parlamento de Galicia do 21 de outubro de 2012, de conformidade co disposto no artigo 66 da Lei orgánica do réxime electoral xeral (LOREX) e na Instrución 4/2011, do 24 de marzo, da Xunta Electoral Central, de interpretación do artigo 66 da LOREX, no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral. Os plans atópanse na Secretaría da Xunta Electoral de Galicia, no horario de rexistro, á disposición dos representantes xerais das formacións políticas acreditados ante a devandita Xunta Electoral co obxecto de que, ata as 12.00 horas do martes 2 de outubro de 2012, poidan presentar os recursos que consideren pertinentes, de conformidade co disposto no punto quinto da devandita instrución.
Os recursos formulados en tempo e forma estarán á disposición das formacións políticas interesadas na Secretaría da Xunta Electoral para efectos de que poidan formular alegacións ata o mércores 3 de outubro de 2012, ás 10.30 horas.
O presente acordo publicarase no
Diario Oficial de Galicia
en virtude do disposto no artigo 18.6 da LOREX e no punto quinto da referida Instrución 4/2011.
A Coruña, 30 de setembro de 2012
RESOLUCIÓN do 17 de setembro de 2012 pola que se lles dá publicidade aos convenios de colaboración subscritos polo Consello no segundo cuadrimestre do ano 2012.
Consello da Cultura Galega — III. Outras disposicións — 01/10/2012

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no segundo cuadrimestre do ano 2012, os cales se relacionan no anexo a esta resolución.
Santiago de Compostela, 17 de setembro de 2012
RESOLUCIÓN do 14 de setembro de 2012 pola que se procede á publicación das subvencións concedidas en virtude da Orde do 9 de xaneiro de 2012, pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 01/10/2012

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 14.1 da Orde do 9 de xaneiro de 2012 (DOG nº 13, do 19 de xaneiro), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da devandita orde.
Crédito orzamentario inicial: 225.000 €. O custo total das subvencións concedidas para o tipo A e para o tipo B irá con cargo á aplicación 5001.413A.481.21 e código de proxecto 201200034, dos orzamentos xerais da Comunidade Autónoma de Galicia para o ano 2012.
No que se refire aos beneficiarios, importe e finalidade da subvención, véxase o anexo.
Santiago de Compostela, 14 de setembro de 2012
ORDE do 10 de setembro de 2012 pola que se autorizan novos centros plurilingües na Comunidade Autónoma de Galicia para o curso 2012/13.
Consellería de Cultura, Educación e Ordenación Universitaria — III. Outras disposicións — 02/10/2012

De conformidade co establecido no artigo 16 da Orde desta consellería do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de setembro de 2012
ORDE do 17 de setembro de 2012 pola que se modifica a autorización da EFA A Cancela, do concello das Neves (Pontevedra).
Consellería de Cultura, Educación e Ordenación Universitaria — III. Outras disposicións — 01/10/2012

O representante legal da Escola Familiar Agraria (EFA) A Cancela, do concello das Neves (Pontevedra), solicita o cambio da titularidade do centro educativo.
Mediante escritura pública notarial, outorgada ante o notario José Luis Prieto Fenech, a Federación de Escuelas Familiares Agrarias de Galicia cede a titularidade do centro educativo a favor da Asociación EFA A Cancela.
O expediente tramítase de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995, que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade da EFA A Cancela, código 36005671, a favor da Asociación EFA A Cancela.
O cambio de titularidade non afectará o réxime de funcionamento do centro.
Segundo. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de setembro de 2012
RESOLUCIÓN do 25 de setembro de 2012 pola que se anuncia a convocatoria para a concesión de diversas bolsas para a formación práctica no Parlamento de Galicia.
Parlamento de Galicia — III. Outras disposicións — 03/10/2012

A Mesa do Parlamento de Galicia, na súa reunión do 18 de setembro de 2012, acordou aprobar as bases das convocatorias para a concesión das seguintes bolsas, relacionadas todas coa actividade da institución:
a) 5 bolsas de formación en arquivo, biblioteca e documentación.
b) 1 bolsa de formación en comunicación institucional.
c) 1 bolsa de formación en publicacións.
d) 2 bolsas de formación en informática.
e) 1 bolsa de formación en xestión parlamentaria.
As bases están dispoñibles no BOPG número 763, do 25 de setembro de 2012, e na páxina web do Parlamento de Galicia (www.parlamentodegalicia.es).
As solicitudes poderán presentarse no prazo de vinte (20) días naturais desde o seguinte ao desta publicación.
Santiago de Compostela, 25 de setembro de 2012
DECRETO 192/2012, do 20 de setembro, polo que se deixa sen efecto o Decreto 53/2007, do 8 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da obra de mellora da seguridade viaria na AC-415 A Coruña-Sabón (AC-552), treito travesía de Meicende e Pastoriza, p.q. 1+600 ao 5+100, de clave AC/06/016.06.
Consellería de Medio Ambiente, Territorio e Infraestruturas — III. Outras disposicións — 03/10/2012

A Xunta de Galicia, a través da Consellería de Medio Ambiente, Territorio e Infraestruturas, desenvolve a súa competencia en materia de estradas de acordo co artigo 27.8 do Estatuto de autonomía de Galicia.
Dado que as obras finalmente executadas conforme o proxecto modificado nº 1 do de construción da obra de mellora da seguridade viaria na AC-415 A Coruña-Sabón (AC-552), treito travesía de Meicende e Pastoriza, p.q. 1+600 ao 5+100, de clave AC/06/016.06.M1, non requiriron ocupar os terreos que declarara de necesaria e urxente ocupación o Decreto 53/2007, do 8 de marzo, e que estas se atopan rematadas e, en consecuencia, non será necesaria no futuro a ocupación deses terreos, xustifícase deixar sen efecto o antedito decreto, dado que non cumpre ningunha función concreta.
En virtude de todo o exposto e en aplicación do artigo 28.2 do Estaturo de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia na súa reunión do día vinte de setembro de dous mil doce,
Artigo único. Deixar sen efecto o Decreto 53/2007, do 8 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da obra de mellora da seguridade viaria na AC-415 A Coruña-Sabón (AC-552), treito travesía de Meicende e Pastoriza, p.q. 1+600 ao 5+100, de clave AC/06/016.06.
Santiago de Compostela, vinte de setembro de dous mil doce
ORDE do 26 de setembro de 2012 pola que se modifica o artigo 17 do anexo I da Orde do 29 de maio de 2012 (Diario Oficial de Galicia número 110, do 11 de xuño) pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan Estratéxico do Téxtil. Visión 2020, e se procede á súa convocatoria para o ano 2012 (código de procedemento IN515B).
Consellería de Economía e Industria — III. Outras disposicións — 03/10/2012

Na Orde do 29 de maio de 2012 (DOG nº 110, do 11 de xuño) establécense as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan Estratéxico do Téxtil. Visión 2020, e se procede á súa convocatoria para o ano 2012 (código de procedemento IN515B).
No artigo 17 do anexo I da dita orde establécese que, para cobrar a subvención concedida, os beneficiarios deberán presentar a documentación sinalada no precepto citado na data límite do 31 de outubro de 2012.
Tendo en conta o atraso producido na resolución das ditas axudas, motivado polo volume de solicitudes presentadas e polo longo proceso de avaliación, e co fin de facer viables os procesos de xestión e dado que non se causa prexuízo a terceiros, procede modificar o referido artigo.
Na súa virtude, facendo uso das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e demais disposicións de xeral aplicación,
Artigo único
Modificación do artigo 17 do anexo I da Orde da Consellería de Economía e Industria do 29 de maio de 2012 (DOG nº 110, do 11 de xuño) pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan Estratéxico do Téxtil. Visión 2020, e se procede á súa convocatoria para o ano 2012 (código de procedemento IN515B).
O artigo 17.1 da referida orde queda redactado nos seguintes termos:
«Artigo 17. Xustificación da subvención
1. O pagamento da subvención quedará condicionado á presentación, nos lugares sinalados no artigo 2 da convocatoria e ata o 20 de decembro de 2012, do orixinal ou copia compulsada da seguinte documentación:
(...)».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de setembro de 2012
ORDE do 19 de setembro de 2012 pola que se modifica a autorización do centro privado San Martín, do concello de Ourense.
Consellería de Cultura, Educación e Ordenación Universitaria — III. Outras disposicións — 03/10/2012

A titular do centro privado San Martín, do concello de Ourense, solicita o cambio da titularidade do centro educativo.
Mediante escritura pública notarial, outorgada ante a notaria María Teresa Fernández Carrera, María Fernández Rodríguez cede a titularidade do centro educativo a favor de Estudios San Martín Cooperativa, Sociedade Cooperativa Galega.
O expediente tramítase de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado San Martín, código 32015530, a favor de Estudios San Martín Cooperativa, Sociedade Cooperativa Galega.
O cambio de titularidade non afectará o réxime de funcionamento do centro.
Segundo. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de setembro de 2012
CORRECCIÓN de erros. Decreto 125/2012, do 10 de maio, polo que se regula a utilización de lodos de depuradora no ámbito do sector agrario na Comunidade Autónoma de Galicia.
Consellería de Presidencia, Administracións Públicas e Xustiza — I. Disposicións xerais — 04/10/2012

Advertido un erro na publicación do Decreto 125/2012, que se efectuou no Diario Oficial de Galicia número 107, do 6 de xuño de 2012, cómpre realizar a seguinte corrección:
– Na páxina 21697, no último parágrafo do primeiro guión do artigo 3.1.c), onde di: «Tal exclusión de uso destes lodos será aplicable aínda que as augas residuais do establecemento ou planta teñan sido sometidas ao pretratamento de que fala o capítulo I, sección 2, do anexo IV do Regulamento (CE) nº 142/2011 da Comisión, polo que se establecen as disposicións de aplicación do antedito Regulamento (CE) nº 1069/2009», debe dicir: «Tal exclusión de uso destes lodos só será aplicable cando as augas residuais do establecemento ou planta non teñan sido sometidas ao pretratamento de que fala o capítulo I, sección 2, do anexo IV do Regulamento (CE) nº 142/2011 da Comisión, polo que se establecen as disposicións de aplicación do antedito Regulamento (CE) nº 1069/2009».
RESOLUCIÓN do 5 de outubro de 2012, da Dirección Xeral de Administración Local, pola que se procede a designar os membros e a facer pública a composición do xurado que analizará e valorará as solicitudes das entidades que aspiran aos premios Coopera Galicia Entidades Locais correspondentes ao ano 2012.
Consellería de Presidencia, Administracións Públicas e Xustiza — III. Outras disposicións — 09/10/2012

En virtude da habilitación conferida pola disposición derradeira primeira da Orde do 18 de maio de 2012 pola que se establecen as bases reguladoras e a convocatoria pública dos premios Coopera Galicia Entidades Locais para distinguir as iniciativas de fomento do asociacionismo municipal mediante proxectos piloto de xestión compartida de servizos por parte de agrupacións de concellos, mancomunidades, consorcios locais e áreas metropolitanas da Comunidade Autónoma de Galicia (DOG nº 101, do 29 de maio), e de conformidade co establecido no artigo 5.1 e na base reguladora sexta da mesma orde, en relación coa composición do xurado encargado da análise e selección das solicitudes,
Primeiro. Designar os membros do xurado de selección que deberá analizar e valorar as solicitudes que concorren aos premios Coopera Galicia Entidades Locais correspondentes ao ano 2012 e facer pública a súa composición, que é a que figura no anexo a esta resolución.
Segundo. Aceptar a renuncia presentada polo presidente da Federación Galega de Municipios e Provincias (Fegamp).
Terceiro. Esta resolución entrará en vigor o mesmo día da súa publicación.
Santiago de Compostela, 5 de outubro de 2012
RESOLUCIÓN do 25 de setembro de 2012 pola que se procede á publicación da relación dos beneficiarios e o importe das bolsas concedidas ao abeiro da Orde do 6 de marzo de 2012, pola que se establecen as bases reguladoras e se convocan bolsas de formación en biblioteconomía mediante a colaboración titorizada en diversos centros bibliotecarios.
Consellería de Cultura, Educación e Ordenación Universitaria — III. Outras disposicións — 09/10/2012

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7 da Orde do 6 de marzo de 2012, pola que se establecen as bases reguladoras de formación en materia de bibliotecas e se convocan as correspondentes ao Programa 2012, procédese á publicación dos adxudicatarios, suplentes e excluídos.
Obxecto da axuda: as bolsas serán adxudicadas como medio de aprendizaxe das tarefas técnicas que se realizan nas bibliotecas de Galicia así como para a organización e descrición de fondos e actividades de biblioteconomía.
Os bolseiros realizarán a súa actividade nos centros aos que sexan destinados e serán coordinados pola Secretaría Xeral de Cultura da Consellería de Cultura, Educación e Ordenación Universitaria.
As bolsas terán unha duración de oito (8) meses contados a partir da data de incorporación que estableza a Secretaría Xeral de Cultura.
Norma reguladora: Orde do 6 de marzo de 2012 pola que se establecen as bases reguladoras e se convocan bolsas de formación en biblioteconomía mediante a colaboración titorizada en diversos centros bibliotecarios (Diario Oficial de Galicia nº 57, do 22 de marzo).
Crédito orzamentario: 238.790.64 € (douscentos trinta e oito mil setecentos noventa con sesenta e catro euros) recollido na aplicación orzamentaria 15.20.432.A480.0 dos orzamentos xerais da Comunidade Autónoma de Galicia para o ano 2012 e 2013.
Beneficiarios: os beneficiarios e o importe das bolsas figuran no anexo a esta resolución.
Contra esta resolución que pon fin a vía administrativa cabe interpoñer recurso potestativo de reposición no prazo dun mes contado a partir da data de notificación desta aos interesados ou recurso contencioso administrativo perante o Tribunal Superior de Xustiza de Galicia, no prazo de dous meses contados dende a data de notificación.
Santiago de Compostela, 25 de setembro de 2012
RESOLUCIÓN do 20 de setembro de 2012, da Dirección de Augas de Galicia, pola que se lles dá publicidade aos convenios de colaboración subscritos por esta entidade pública no segundo cuadrimestre do ano 2012.
Augas de Galicia — III. Outras disposicións — 09/10/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2012, que se incorpora como anexo a esta resolución.
Santiago de Compostela, 20 de setembro de 2012
ORDE do 26 de setembro de 2012 pola que se modifica a autorización do centro privado de educación especial Aspanaes, do concello de Ferrol.
Consellería de Cultura, Educación e Ordenación Universitaria — III. Outras disposicións — 09/10/2012

A representante da titularidade do centro privado de educación especial Aspanaes, do concello de Ferrol (A Coruña), solicita a ampliación dunha unidade (autistas).
A Xefatura Territorial da Consellería de Cultura, Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro. Autorizar a ampliación dunha unidade de educación especial no centro privado que se sinala a continuación:
Segundo. Para a posta en funcionamento da unidade que se amplía a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de setembro de 2012
RESOLUCIÓN do 27 de setembro de 2012, da Secretaría Xeral Técnica da Consellería Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no segundo cuadrimestre do ano 2012.
Consellería de Cultura, Educación e Ordenación Universitaria — III. Outras disposicións — 05/10/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de maio, xuño, xullo e agosto do ano 2012, que se incorpora como anexo a esta resolución.
Santiago de Compostela, 27 de setembro de 2012
RESOLUCIÓN do 27 de setembro de 2012 pola que se amplía ata o 20 de decembro o prazo de que dispoñen os beneficiarios das axudas convocadas ao abeiro da Orde do 16 de decembro de 2011, para a xustificación das actividades de formación de adultos subvencionadas por medio da citada orde.
Consellería de Cultura, Educación e Ordenación Universitaria — III. Outras disposicións — 05/10/2012

Por Orde do 16 de decembro de 2011 (DOG do 26 de decembro) foron convocadas axudas para a realización de actividades de formación de adultos durante o ano 2012, organizadas por corporacións locais e institucións privadas sen ánimo de lucro legalmente constituídas, radicadas na Comunidade Autónoma de Galicia.
A Orde do 4 de maio de 2012 resolveu a citada convocatoria.
O artigo 12 da Orde do 16 de decembro de 2011 fixa, como prazo límite para a entrega da documentación xustificativa imprescindible para o pagamento da subvención, o 10 de outubro de 2012. Porén, o artigo 10 da devandita orde establece que «para poder cumprir as exixencias da Seguridade Social, o TC de setembro terá como data límite de xustificación o 15 de novembro».
Isto significa que o prazo xeral de xustificación finaliza o 10 de outubro. Non obstante, aqueles beneficiarios que deban presentar coa súa xustificación o pagamento do documento de cotización TC referido ao mes de setembro, dispoñen ata o 15 de novembro para remitir ese xustificante.
Malia o expresado anteriormente e, habida conta da posibilidade de que algúns beneficiarios non poidan remitir a súa xustificación nos prazos establecidos anteriormente,
Ampliar o prazo para a presentación da documentación xustificativa prevista na Orde do 16 de decembro de 2011 ata o 20 de decembro de 2012.
Santiago de Compostela, 27 de setembro de 2012
CORRECCIÓN de erros. Orde do 7 de agosto de 2012 pola que se convocan, con carácter gratuíto, cursos de linguaxe administrativa galega e cursos preparatorios para os certificados de lingua galega, Celga, que se realizarán nos períodos e nas escolas oficiais de idiomas de Galicia que se indican.
Consellería de Cultura, Educación e Ordenación Universitaria — III. Outras disposicións — 05/10/2012

Advertido erro na devandita orde, publicada no DOG nº 159, do mércores 22 de agosto de 2012, cómpre efectuar a seguinte corrección:
Na páxina 33622 do artigo 5, punto 6, onde di: «... A ausencia, xustificada ou non, de cada un/unha dos/as asistentes non poderá ser superior ao 10 % da duración total do curso», debe dicir: «... A ausencia, xustificada ou non, de cada un/unha dos/as asistentes non poderá ser superior ao 10 % das horas lectivas do curso».
RESOLUCIÓN do 10 de setembro de 2012, da Dirección Xeral de Educación, Formación Profesional e Innovación Educativa, pola que se fai pública a autorización da nova relación de seccións bilingües no curso 2012/13 en centros sostidos con fondos públicos de ensino non universitario reguladas pola Orde do 12 de maio de 2011.
Consellería de Cultura, Educación e Ordenación Universitaria — III. Outras disposicións — 05/10/2012

A Orde do 12 de maio de 2011 (DOG do 20) regula as seccións bilingües en centros sostidos con fondos públicos.
Unha vez finalizado o procedemento establecido na citada orde para a autorización de seccións bilingües, procédese a facer pública a relación de novas seccións bilingües autorizadas a partir do próximo curso 2012/13, segundo o disposto no artigo 12.2.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 107.1, 116 e 117 da Lei 30/1992, de réxime xurídico das administracións públicas e do procedemento administrativo común. Se non consideraren oportuna a interposición do citado recurso, poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de setembro de 2012
RESOLUCIÓN do 2 de outubro de 2012, da Secretaría Xeral da Igualdade, pola que se amplía a dotación orzamentaria da Resolución do 27 de febreiro de 2012 pola que se convocan para o ano 2012 as axudas periódicas de apoio a mulleres que sofren violencia de xénero.
Consellería de Presidencia, Administracións Públicas e Xustiza — III. Outras disposicións — 05/10/2012

No
Diario Oficial de Galicia
do 2 de marzo de 2012 publicouse a Resolución do 27 de febreiro de 2012, da Secretaría Xeral da Igualdade, pola que se convocan para o ano 2012 as axudas periódicas de apoio a mulleres que sofren violencia de xénero.
No artigo 3 da antedita resolución establécese que o crédito asignado para atender as solicitudes que se aproben, que se imputan á aplicación orzamentaria 04.40.313D.480.0, ascende a 1.276.650,00 euros para o ano 2012, e que se reservan 1.120.000,00 euros do ano 2013 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando a aumento veña derivado da súa previsión legal ou dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia.
Por outra banda, o artigo 8.1.j) da Lei 11/2011, do 26 de decembro, de orzamentos xerais da Comunidade Autónoma de Galicia para o ano 2012, dispón que, con independencia dos supostos previstos no punto 1 do artigo 64 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, terán excepcionalmente condición de ampliables os créditos incluídos na aplicación 04.40.313D.480.0, destinados ao pagamento de axudas periódicas a mulleres que sofren violencia de xénero.
Na data actual, dado o volume de solicitudes presentadas desta axuda e que non poden ser atendidas polo esgotamento do crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a esta axuda.
Por todo o exposto e no uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión das axudas económicas de carácter periódico de apoio ás mulleres que sofren violencia de xénero na contía de 218.886,66 euros para o exercicio corrente, con cargo á partida orzamentaria 04.40.313D.480.0.
Segundo. Esta modificación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de outubro de 2012
ORDE do 26 de setembro de 2012 pola que se crean dous rexistros auxiliares do Rexistro Xeral da Xunta de Galicia adscrito a esta consellería.
Consellería de Presidencia, Administracións Públicas e Xustiza — III. Outras disposicións — 05/10/2012

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8 que se poderán crear oficinas de rexistro auxiliares vinculadas á Oficina de Rexistro Xeral cando a distribución xeográfica, o volume ou a natureza das actividades dun órgano, servizo ou unidade o aconsellen.
A creación dos rexistros auxiliares farase por orde da consellería competente en materia de administracións públicas por proposta da consellería ou entidade que corresponda e logo de informe da Oficina de Rexistro Xeral.
A Xefatura Territorial de Ourense da Consellería de Traballo e Benestar, mediante escrito de 14 de setembro de 2012, solicita a creación de dous rexistros auxiliares do Rexistro Xeral con motivo do volume de traballo e da dispersión dos centros de traballo da citada xefatura territorial.
Tendo en conta a anterior situación, cómpre a creación dun rexistro auxiliar dependente do Rexistro Xeral na avenida da Habana 81, baixo, 32004 Ourense, e doutro rexistro auxiliar na avenida do Parque s/n, 32500 O Carballiño.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo 1
Créanse os rexistros auxiliares do Rexistro Xeral da Xunta de Galicia, adscrito á Consellería de Presidencia, Administracións Públicas e Xustiza, seguintes:
Rexistro Auxiliar do Servizo de Xuventude e Voluntariado na avenida da Habana 81, baixo, 32004 Ourense.
Rexistro Auxiliar da Residencia de Tempo Libre do Carballiño na avenida do Parque s/n, 32500 O Carballiño.
Artigo 2
Os rexistros auxiliares creados pola presente orde rexeranse polas disposicións contidas no Decreto 191/2011, do 22 de setembro, e estarán conectados á rede privada de voz e datos da Xunta de Galicia (SXPA).
Disposición derradeira primeira
O establecido nesta orde non suporá incremento de gasto.
Disposición derradeira segunda
Os rexistros auxiliares comezarán a súa actividade a partir do día seguinte ao da publicación desta orde no
Diario Oficial de Galicia
.
Disposición derradeira terceira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 26 de setembro de 2012
ORDE do 25 de setembro de 2012 pola que se amplía o prazo de presentación da documentación xustificativa establecido na Orde do 1 de xuño de 2012 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria.
Consellería de Economía e Industria — III. Outras disposicións — 04/10/2012

O día 12 de xuño de 2012 publicouse no Diario Oficial de Galicia a Orde do 1 de xuño de 2012 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria.
No artigo 19.1 das bases reguladoras da Orde do 1 de xuño de 2012 establécese que os beneficiarios deberán presentar a documentación xustificativa ata o 15 de novembro de 2012. Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o día 15 de decembro, inclusive, o prazo para a execución e xustificación dos investimentos que foron obxecto de subvención, ao abeiro da citada Orde do 1 de xuño de 2012 de soterramento de infraestruturas eléctricas na Comunidade Autónoma de Galicia.
Santiago de Compostela, 25 de setembro de 2012
RESOLUCIÓN do 1 de outubro de 2012, da Dirección Xeral de Conservación da Natureza, pola que se modifica a data de inicio do período hábil para o exercicio da caza, válido con alcance xeral, na tempada hábil de caza 2012/13.
Consellería de Medio Ambiente, Territorio e Infraestruturas — III. Outras disposicións — 04/10/2012

En atención ás condicións biolóxicas producidas pola favorable climatoloxía rexistrada na pasada primavera e verán que propiciou un adianto no inicio da época reprodutora das especies cinexéticas, e no uso das facultades establecidas na disposición derradeira primeira da Orde do 15 de xuño de 2012, esta Dirección Xeral de Conservación da Natureza acorda o seguinte:
Modifícase o período hábil para exercer a caza, válido con alcance xeral, que se adianta ao día 14 de outubro de 2012 mantendo a súa duración ata o 6 de xaneiro de 2013, ambos inclusive, na Comunidade Autónoma de Galicia, coas excepcións que para cada especie se sinalen no título IV desta Orde do 15 de xuño de 2012.
Santiago de Compostela, 1 de outubro de 2012